съответното съотношение на овче, козе и краве мляко вече са включени в съответния кипърски стандарт, приет през 1985 г. Следователно всеки продукт, който не отговаря на този стандарт, не може да бъде законно пуснат на пазара като „Χαλλούμι“ (Halloumi)/„Hellim“ в Кипър, независимо от това, че може да се предлага на пазара на територията на трети държави, където това сирене понастоящем не би било защитено. Освен това в продължение на няколко години беше проведена изчерпателна национална процедура за предявяване на възражения на национално равнище във връзка с настоящото заявление, и физическите или юридическите лица, които не бяха съгласни със законоустановените стандарти на производство, имаха възможност да предявят изцяло своите възражения по въпроса пред административните и съдебните органи на Кипър. В този контекст, както бе посочено, на операторите е предоставен преходен период.
 (36)
 Що се отнася до твърдението за липса на научни доказателства по отношение на различни параметри и характеристики, включени в спецификацията на продукта, изискването за прекалено подробна информация е необосновано, твърде натоварващо и несъществено. С Регламент (ЕС) No 1151/2012 не се изисква такова подробно техническо и научно описание на всеки параметър или характеристика на продукта, за който ще се използва съответното ЗНП.
 (37)
 Комисията оцени заявлението на Кипър и не установи никаква явна грешка в него. Вносителите на възражения не представиха достатъчно обосновани данни, от които да е видно, че заявлението от Кипър е грешно по същество. По същество те се позовават на недостатъчни научни основания за заявлението. Фактите, твърденията, обосновката и позоваванията, представени от Кипър, се смятат за достатъчно убедителни да оправдаят регистрацията на „Χαλλούμι“ (Halloumi)/„Hellim“ като ЗНП съгласно Регламент (ЕС) No 1151/2012.
 (38)
 Спецификацията на продукта „Χαλλούμι“ (Halloumi)/„Hellim“ съдържа множество елементи, които определят наименованието като защитено наименование за произход съгласно член 5, параграф 1 от Регламент (ЕС) No 1151/2012: средиземноморският климат, характеризиращ се с горещо/сухо лято и мека/влажна зима; теренът — в планините на острова падат сравнително голямо количество валежи и оказват влияние върху хидрологията и средата на по-ниските райони; поради своята геоложка структура, климат, географско положение и околните морета Кипър се радва на флора, която е сред най-богатите в Средиземноморието, въпреки малкия си размер; местните породи тлъстоопашати овце и местните кози породи Machaira и Pissouri, както и други породи, които са добре приспособени към местния климат; местната практика на готвене на продукта при висока температура за определен период от време без топене, чрез която се достигат високи нива на някои основни химични съединения, които спомагат за определяне на вкуса на „Χαλλούμι“ (Halloumi)/„Hellim“ (предимно лактони и метилкетони); типичното прегъване на сиренината като част от производствения процес, който отличава „Χαλλούμι“ (Halloumi)/„Hellim“ от всички останали сирена; и въздействието на кипърската мента, която придава характерния аромат на крайния продукт.
 (39)
 Съгласно разпределението на правомощията между Комисията и държавите членки във връзка с процедурата за регистрация на географски указания по силата на Регламент (ЕС) No 1151/2012, Комисията следва да провери дали дадено заявление не е опорочено с явни грешки, докато компетентните национални органи, включително, според случая, националните съдилища, са в най-добра позиция да оценят техническите аспекти на дадено заявление за регистрация преди